ओहायो अङ्ग्रेजी भाषा दक्षता परीक्षा

**आदरणीय परिवार,**

 यो रिपोर्टमा तपाईंको बच्चाको ओहायो अङ्ग्रेजी भाषा दक्षता परीक्षा (OELPA) को परीक्षाफल समावेश छ । OELPA ले अङ्ग्रेजी भाषाको चार क्षेत्रमा भएको प्रगतिको मूल्याङ्कन गर्छ: अङ्ग्रेजी सिकिरहेका विद्यार्थीको पठन, श्रवण, लेखन र मौखिक अभिव्यक्ति क्षमता । विद्यार्थीले प्रत्येक परीक्षामा स्तर 1 देखि स्तर 5 प्राप्त गर्न सक्छन् । विद्यालयहरूले बच्चालाई अङ्ग्रेजी भाषा सिक्ने कार्यक्रममा राख्ने वा नराख्ने भन्ने यकिन गर्न OELPA लिन्छन् ।

विद्यार्थीको समग्र प्रगति निजले पठन, श्रवण, लेखन र अभिव्यक्तिमा प्राप्त गरेको अङ्कको आधारमा निर्धारण गरिन्छ । यसले अङ्ग्रेजी भाषामा विद्यार्थीको स्तर "सिक्दै गरेको" वा "प्रगति गर्दै गरेको" वा "प्रवीण" मध्ये कुन छ भन्ने देखाउँछ ।

आफ्नो बच्चाको परीक्षाफलको अर्थ जान्न तल हेर्नुहोस् ।

समग्र प्राप्ताङ्क

**प्रवीण**

**प्रवीण –** विद्यार्थी अङ्ग्रेजी माध्यममा पढाइ हुने कक्षामा बिना कुनै सहयोग पढ्न सक्छ । विद्यार्थीले अब अङ्ग्रेजी सिक्ने कक्षा नलिँदा हुन्छ । यो विद्यार्थीलाई अब उप्रान्त अङ्ग्रेजी प्रशिक्षार्थी मानिने छैन । यो विद्यार्थीले चार वटै क्षेत्रको परीक्षामा स्तर 4 र 5 को अङ्क प्राप्त गरेका छन् ।

**प्रगति गर्दै गरेको**

**सिक्दै गरेको**

**प्रगति गर्दै गरेको –** विद्यार्थीलाई अङ्ग्रेजी माध्यममा पढाइ हुने कक्षामा पढ्न अङ्ग्रेजी शिक्षाको आवश्यकता पर्छ। यी विद्यार्थीले अङ्ग्रेजी सिकाइलाई निरन्तरता दिनु पर्छ । यो विद्यार्थीले चार वटै क्षेत्रको परीक्षामा आवश्यकताभन्दा कम अङ्क प्राप्त गरेका छन् ।

**सिक्दै गरेको –** यी विद्यार्थीले भर्खर अङ्ग्रेजी सिक्न सुरु गरेका छन् । यी विद्यार्थीले अङ्ग्रेजी सिकाइलाई निरन्तरता दिनु पर्छ । यो विद्यार्थीले चार वटै क्षेत्रको परीक्षामा स्तर 1 र 2 को अङ्क प्राप्त गरेका छन् ।

ओहायो अङ्ग्रेजी भाषा दक्षता परीक्षा – चार परीक्षा

विद्यार्थीले **पठन, श्रवण, लेखन** र **अभिव्यक्तिको** परीक्षामा स्तर 1 देखि स्तर 5 को अङ्क प्राप्त गर्न सक्छन् । यी परीक्षाको पूर्णाङ्क स्तर 5 हुन्छ । तलको तालिकाले तपाईंको बच्चाले यी चार परीक्षामा कस्तो अङ्क ल्यायो भन्ने कुरा देखाउँछ । प्रत्येक परीक्षाको प्रत्येक दक्षता स्तरको बारेमा जान्न पछाडिको पृष्ठ हेर्नुहोस् ।

|  |  |  |  |  |  |
| --- | --- | --- | --- | --- | --- |
|  | **स्तर 1** | **स्तर 2** | **स्तर 3** |  **स्तर 4** | **स्तर 5** |
| ***पठन*** |  |  |  |  |  |
| ***श्रवण*** |  |  |  |  |  |
| ***लेखन*** |  |  |  |  |  |
| ***अभिव्यक्ति*** |  |  |  |  |  |
|  |  |

**मैले आफ्नो बच्चालाई सहयोग गर्न अब के गर्नु पर्छ ?**आफ्नो बच्चाले प्राप्त गरेको अङ्कको अर्थ के हुन्छ भन्ने कुरा थाह पाउन आफ्नो बच्चाको शिक्षकसँग कुरा गर्नुहोस् । बच्चालाई अङ्ग्रेजी सिक्न मद्दत गर्न कक्षामा दिइने सेवाहरूको बारेमा छलफल गर्नुहोस् । आफ्नो बच्चाको शिक्षकलाई अङ्ग्रेजी सुधार गर्न घरमा के गर्नु पर्छ भन्ने बारेमा सोध्नुहोस् ।

ओहायो अङ्ग्रेजी भाषा दक्षता परीक्षा

**पठन श्रवण**

**स्तर 5:** विद्यार्थी कक्षाअनुसार अपेक्षित रूपले धेरै प्रकारका लिखित शब्द तथा वाक्यहरू पढ्न सक्छन् । विद्यार्थी जटिल लिखित अङ्ग्रेजी बुझ्छन् । विद्यार्थी यो कक्षामा प्रयोग हुने सामाजिक र कक्षा कोठाको भाषा बुझ्छन् ।

**स्तर 4:** विद्यार्थी आफ्ना प्राय: सबै पुस्तक र गैरअख्यान पुस्तकमा लेखिएका शब्द बुझ्छन् तर नयाँ शब्द र वाक्य पढ्नु पर्दा सहयोग चाहिन्छ । विद्यार्थी पढ्दा खेरि त्रुटि सुधारेर पढ्छन् ।

**स्तर 3:** विद्यार्थी लिखित निर्देशन बुझ्छन् र साधारण निष्कर्ष निकाल्न सक्छन् । विद्यार्थी प्रायजसो सबै सामाजिक भाषा (बोलिचालीको) र केही हदसम्म पढाउँदा प्रयोग हुने भाषा बुझ्छन् ।

**स्तर 2:** विद्यार्थी छोटा-छोटा लिखित शब्द र वाक्य बुझ्छन् । साधारण पाठको सार बुझ्न विद्यार्थी तस्वीर वा आफूले जानको कुरा प्रयोग गर्छन् ।

**स्तर 1:** विद्यार्थी एकल शब्द र केही वाक्याशं पहिचान गर्छन् । विद्यार्थी साधारण लिखित निर्देशन बुझ्न सक्छन् । विद्यार्थी सामान्य शब्दको अर्थ बुझ्न सक्छन् ।

**स्तर 5:** विद्यार्थी कक्षा कोठाको छलफल र शिक्षकले पढाएको पाठको मुख्य कुरा र महत्वपूर्ण विवरण पहिचान गर्न सक्छन् । विद्यार्थी वक्ताको अभिप्राय र बोलिचाली र कक्षा कोठाको भाषा बुझ्छन् ।

**स्तर 4:** विद्यार्थी एकभन्दा बढी चरण भएको निर्देशन र दृष्टिकोण बुझ्छन् । विद्यार्थी विविध सामाजिक (बिलीचालीको) र पढाउँदा प्रयोग हुने भाषा बुझ्छन् ।

**स्तर 3:** विद्यार्थी छोटो वार्तालापको मुख्य विषयवस्तु बुझ्छन् र कक्षा कोठामा प्रयोग हुने भाषा केही हदसम्म बुझ्छन् ।

**स्तर 2:** विद्यार्थी बोलेका साधारण कथन, प्रश्न र एक चरण भएको निर्देशन बुझ्छन् ।

**स्तर 1:** विद्यार्थी केही साधारण शब्द र एक वाक्याशं भएको निर्देशन बुझ्छन् ।

 **लेखन अभिव्यक्ति**

**स्तर 5:** विद्यार्थी कुनै सहयोग नलिइनकन विविध प्रयोजन र पाठकका लागि लेख्न सक्छन् ।

**स्तर 4:** विद्यार्थी विभिन्न प्रकारका शब्द र वाक्यको प्रयोग गरी लेख्छन् । यस्तो लेखाइमा त्रुटि हुन्छन् तर यी त्रुटिले अर्थमा असर गर्दैनन् ।

**स्तर 3:** विद्यार्थी विभिन्न प्रकारका शब्द र वाक्यको प्रयोग गरी लेख्छन् र यसरी लेख्दा हिज्जे, विचाम चिन्ह र ठूलो अक्षरको नियमसम्बन्धी धेरै त्रुटिहरू हुन्छन् ।

**स्तर 2:** विद्यार्थी साधारण कथा वा विवरण लेख्न सक्छन् तर यस्तो लेखाइमा सीमित भाषा प्रयोग भएको हुन्छ र उनलाई आफ्नो लेखन सच्याउन सहयोग चाहिन्छ ।

**स्तर 1:** विद्यार्थी अक्षर सार्न र केही शब्द लेख्न सक्छन् तर त्यो लेखाइले स्पष्ट अर्थ दिँदैन ।

**स्तर 5:** विद्यार्थी आफ्नो कक्षामा पढ्ने अन्य मातृ भाषी विद्यार्थीहरू जसरी नै भाषा र व्याकारण मिलाएर बोल्छन् ।

**स्तर 4:** विद्यार्थीको अभिव्यक्ति स्पष्ट र व्यवस्थित हुन्छ तर उनको अभिव्यक्तिमा अर्थमा फरक नपार्ने हल्का त्रुटिहरू पनि हुन्छन् ।

**स्तर 3:** विद्यार्थी साधारण परिस्थितिमा राम्रो बोल्न सक्छन् तर व्याकरण र शब्दसम्बन्धी त्रुटिको कारण उनलाई जटिल विचार राख्न गाह्रो पर्छ ।

**स्**त**र 2:** विद्यार्था साधारण शब्द र वाक्याशं बोल्न सक्छन् तर उनी भाषा, शब्द क्रम र व्याकरणसम्बन्धी धेरै त्रुटिहरू गर्छन् र ती त्रुटिले अर्थमा असर गर्छन् ।

**स्तर 1:** विद्यार्थी छोटा र साधारण वाक्यांशहरू दोहोर्याउँछन् र अनुरोधको साधारण जवाफ पनि दिन सक्छन् ।